น้องลูกหมี อยากเป็นพยาบาล วอนช่วย ด.ญ.14 แบกภาระดูแลแม่ป่วย-น้อง 3คน
นักเรียนหญิงที่บ้านโป่งราชบุรี อายุแค่ 14 ปี แม่ป่วยโรคหัวใจ น้องชายบวชเณรก็มาป่วยด้วย ต้องวิ่งรอกดูแล ยังมีอีก 2 ปากท้องอยู่ที่บ้าน กลายเป็นหัวหน้าครอบครัวไปโดยปริยาย รับภาระหนักจนคิดจะลาออกโรงเรียน แต่แม่ห้ามไว้ วอนคนใจบุญช่วย  ,เมื่อเวลา 08.00 น. วันที่ 29 ม.ค. ผู้สื่อข่าวเดินทางไปที่ รพ.บ้านโป่ง จ.ราชบุรี หลังทราบเรื่องราวสุดรันทดผ่านทางเฟซบุ๊กเพจข่าวสารชาวบ้านโป่ง ของเด็กสาว ม.ต้น อายุเพียง 14 ปี ที่หลังเลิกเรียนยังต้องมานอนเฝ้าแม่ที่ป่วยโรคหัวใจและลมชัก ส่วนเณรน้องชายป่วยผ่าตัดโรคปอดติดเชื้อ ต้องนอนโรงพยาบาลทั้งคู่ ทั้งยังต้องทำงานหารายได้พิเศษเพื่อหาเลี้ยง 4 ชีวิต กลายเป็นเสาหลักของครอบครัว ทำให้การเรียนซึ่งเคยได้เกรดดีมาตลอด ต้องตกต่ำเพราะไม่มีเวลาอ่านหนังสือเหมือนเด็กคนอื่นๆ,พบกับ ด.ญ.สุดารัตน์ หรือน้องลูกหมี รุ่งโรจน์พีรพัฒน์ อายุ 14 ปี อยู่บ้านเลขที่ 130 หมู่ 8 ต.กรับใหญ่ อ.บ้านโป่ง จ.ราชบุรี นักเรียนชั้น ม.2 โรงเรียนกรับใหญ่ว่องกุศลกิจพิทยาคม กำลังนั่งเฝ้าคอยเช็ดตัวและดูแล น.ส.กนกภรณ์ ท่าผา อายุ 44 ปี แม่ที่ป่วยเป็นลมล้มหัวฟาดพื้นเพราะโรคลมชัก โรคหัวใจและโรคธาลัสซีเมียอยู่ข้างเตียง และยังต้องสลับไปเฝ้า ด.ช.ธวัชชัย รุ่งโรจน์พีรพัฒน์ อายุ 10 ขวบ น้องชายที่บวชเป็นสามเณร ป่วยด้วยโรคปอดอักเสบ ผ่าตัดและพักรักษาตัวโรงพยาบาลเดียวกัน แถมมีน้องชายฝาแฝด อายุ 7 ขวบ อีกสองคนอยู่ที่บ้าน ต้องฝากยายช่วยเลี้ยง,จากนั้น น้องลูกหมี ได้เปิดเผยเรื่องราวชีวิตของตัวเองว่า แม่เลิกกับพ่อไปเมื่อ 7 ปีที่แล้ว ก่อนจะนำตนและน้องชายทั้งสามคนมาเลี้ยงดูเองตามยถากรรม ยึดอาชีพเป็นพนักงานเสิร์ฟในร้านอาหาร และรับจ้างทั่วไป มีรายได้เพียงวันละ 200 บาท จนระยะหลัง ปลายปี 59 แม่ล้มป่วยลงทำงานหนักไม่ไหว ต้องกู้หนี้ยืมสิน ตนจึงอาศัยช่วงหลังเลิกเรียนมาช่วยแม่ทำงานหารายได้อีกทางหนึ่งที่ร้านอาหาร จนเมื่อวันที่ 26 ม.ค. เณรน้องชาย ป่วยโรคปอดติดเชื้อ ต้องเข้ารับการผ่าตัดที่ รพ.บ้านโป่ง ตนจึงขาดเรียนเพื่อมาดูแลนอนเฝ้าน้อง ต่อมาแม่เกิดวูบหัวฟาดพื้นต้องเข้ารักษาตัวอีกคน ตนจึงต้องสลับกันมาเฝ้าทั้งแม่และน้องทุกวัน,น้องลูกหมี กล่าวต่อว่า ที่ผ่านมาแม่จะคอยพร่ำสอนเสมอว่า เป็นคนต้องรู้จักอดออมและอดทน จึงไปทำงานกับแม่เพื่อแบ่งเบาภาระ มีรายได้วันละ 200 บาท แบ่งให้แม่ 100 บาท และให้น้องชาย 3 คน ไปกินข้าวที่โรงเรียนวัดหนองประทุน ส่วนเราอดมื้อกินมื้อก็ไม่เป็นไร ที่เหลือเก็บไว้เป็นทุนปลูกบ้าน และใช้หนี้สิน เคยคิดอยากออกจากโรงเรียนมาทำงานหาเงินอย่างเดียว เพราะการเรียนเริ่มตกต่ำลง แต่แม่ห้ามไว้เพราะการศึกษาเป็นสิ่งสำคัญ,ความใฝ่ฝันอยากเป็นนางพยาบาลมาดูแลแม่และน้อง ไม่อยากให้แม่ต้องทำงานหนักเพราะสุขภาพร่างกายไม่แข็งแรง บางครั้งยังคิดน้อยใจในโชคชะตา ถึงครอบครัวเราจะไม่มีความสุขเหมือนคนอื่น แต่ยังภูมิใจที่ได้แบ่งเบาภาระของแม่ ได้ตอบแทนบุญคุณแม่ สุดท้ายอยากฝากคำพูดจากใจ อยากให้แม่อยู่กับหนูและน้องไปนานๆ,สำหรับผู้ใจบุญที่ต้องการช่วยเหลือครอบครัวของเด็กสาวยอดกตัญญูรายนี้ สามารถบริจาคได้ที่บัญชีธนาคารออมสิน สาขาบ้านโป่ง ชื่อบัญชี ด.ญ.สุดารัตน์ รุ่งโรจน์พีรพัฒน์ ประเภทเผื่อเรียก หมายเลขบัญชี 020092461555 หรือเบอร์ติดต่อน้องลูกหมี 09-2418-2578.
นักเรียนหญิงที่บ้านโป่งราชบุรี อายุแค่14 แม่ป่วยโรคหัวใจ น้องชายบวชเณรก็มาป่วยด้วย ต้องวิ่งรอกดูแล ยังมีอีก2ปากท้องอยู่ที่บ้าน กลายเป็นหัวหน้าครอบครัวไปโดยปริยาย รับภาระหนักจนคิดจะลาออกโรงเรียน แต่แม่ห้ามไว้ วอนคนใจบุญช่วย
เด็กหญิง14ปี,รับภาระหนัก,ดูแลแม่,ธารใจไทยรัฐ,น้องลูกหมี